Дунядики муһим еқим мәсилилири, сиясий вә иқтисадий вәзийәт вә вәқәләр үстидә мутәхәссисләрниң пикир - анализлири елан қилинидиған хәлқаралиқ тор бәтләрдин болған хәлқаралиқ хәвп көрсәткүчи тор бетидә 3 - өктәбир күни уйғурларниң нөвәттики вәзийити һәққидә бир доклат мақалиси елан қилинди. Мақалидә аптор уйғурларниң кимлики вә уларниң сияси вәзийитини тонутуш билән бирликтә, хитай һөкүмитиниң уйғур мәсилисини бир тәрәп қилишта қоллиниватқан тактикилирини мулаһизә қилған. Бу мақалигә уйғурлар ким вә хитай немә үчүн улардин қорқиду дәп мавзу қоюлған болуп, төвәндә мухбиримиз ирадә силәргә бу мақалидики мәзмунлар һәққидә мәлумат бериду.